Apr 03,2018
ఎస్సార్‌ స్టీల్‌ రేసులో వేదాంత
న్యూఢిల్లీ : భారీ అప్పులతో దివాలా దశలో ఉన్న ఎస్సార్‌ స్టీల్‌ బిడ్డింగ్‌ రేసులో తాజాగా వేదాంతా గ్రూపు వచ్చి చేరింది. ఉక్కు దిగ్గజం ఆర్సెలార్‌ మిట్టల్‌ దీన్ని కొనుగోలు చేయడానికి చాలా ఆసక్తిగా ఉంది. ఈ బిడ్ల దాఖలుకు సోమవారమే తుది గడువు కావడంతో ఇప్పటికే పలు కంపెనీలు పోటీ పడ్డాయి. ఫిబ్రవరి 12నాటి మొదటి దశలో బిడ్డింగ్‌లో ఆర్సెలార్‌ మిట్టల్‌, మారిషస్‌కు చెందిన ఇన్వెస్ట్‌మెంట్‌ సంస్థ న్యుమెతాల్‌తో కలిసి జెస్‌డబ్ల్యూ రెండు సంస్థలు ప్రధానంగా పోటీ పడ్డాయి. రెండో రౌండ్‌లో వేదాంతా వచ్చి చేరింది. దివాలా చట్టం కింద తొలి విడతలో చర్యలు చేపట్టేందుకు రిజర్వు బ్యాంకు గుర్తించిన 12 కంపెనీల్లో ఎస్సార్‌ స్టీల్‌ ఒకటి. గుజరాత్‌లో ప్రధాన తయారీ కేంద్రం కలిగి ఉంది. సంవత్సరానికి 9.6 మిలియన్‌ టన్నుల సామర్ధ్యం కలిగి ఉంది.
మీ స్నేహితులకు రికమెండ్ చెయ్యండి